ToekomsVenster: Hoe reageer ’n mens op genade?(Foto: Anton Darius | @theSollers/Unsplash) Maar wat my betref, mag ek nooit roem nie, behalwe in die kruis van onse Here Jesus Christus, deur wie die wêreld vir my gekruisig is en ek vir die wêreld. – Gal. 6:14 “Dit is my roemtaal, dit is my lied. Lof wat ek Jesus ewig sal bied”. Jy herken hierdie bekende woorde uit die lied: Blye versekering, Jesus is myn. O watter vreugde heerlik en rein Wedergebore rein deur sy bloed Smaak ek sy vrede in my gemoed. Die nuwer woorde klink so: Hy is my Leidsman Hy laat my leef Hy is Oorwinnaar Hy is die Heer Uit sy genade Liefde en trou Weet ons hoe God Sy kinders behou Die pragtige lied 244 in die Liedboek verwoord dit so in die eerste strofe: Here, alles, alles is genade, Onverdiende guns alleen. Die verlossing uit die kwade kan net U, o God, verleen. U het ons reeds lank tevore as U eiendom beskou; ons in Christus vasgehou. In Hom is ons uitverkore. Ons sal oor u liefde juig, dankbaar van u guns getuig. Jy ken ook die mooi Afrikaanse woorde van die bekende Amazing Grace: Genade onbeskryflik groot het U aan my bewys Verlore seun ’n wegloop kind weer in die Vaderhuis. Hoe reageer ‘n mens op genade. Daar is maar net een moontlikheid. Dankbaarheid wat in goeie dade oorgaan. Hoe is jy vandag dankbaar?